Kong Olav Vs jubileumsmedalje 1957–1982

Kong Olav Vs jubileumsmedalje 1957–1982 er en medalje som ble innstiftet til minne om tjuefemårsjubileet for kongens tronbestigelse. Medaljen rangerer som nummer 36 i rekken av offisielle norske utmerkelser.

 Utførelse 
Kong Olav Vs jubileumsmedalje 1957-1982 er laget i sølv og har en diameter på 33 mm.Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 244. På avers har den kong Olavs venstrevendte portrett. Kongen er avbildet uten krone. Portrettet er omgitt av omskriften «• OLAV V • NORGES KONGE». Revers viser kongens kronede monogram. Medaljen har en kongekrone på toppen. Medaljen er opphengt i et rødt bånd, som har en sølvspenne med innskriften «1957–1982».

Medaljen er utført av myntgravør Øivind Hansen.Tore Z. Trosdahl: Norges medaljer 1920–1995, Oslo: Tosses forlag, 2001, s. 139. ISBN 8299656818.

Medaljen tilsvarer dem som ble innstiftet for kong Haakons regjeringsjubileer: Kong Haakon VIIs jubileumsmedalje 1905–1930 og Kong Haakon VIIs jubileumsmedalje 1905-1955.Jf. Heder og ære. Nasjonale og internasjonale dekorasjoner brukt i Norge , bilag til Forsvarets Forum, nr. 5, 2012, Oslo: Forsvarets Forum / Forsvarets Veterantjeneste, 2012, s. 23.

 Tildeling 
Kong Olav Vs jubileumsmedalje 1957–1982 ble tildelt 428 personer. Blant mottakerne var kongefamiliens medlemmer, tjenestegjørende ved hoffet, embetsmenn, personer som i 1957 var medlemmer av Stortinget og regjeringen, statsrådene i 1982, andre lands ambassadører i Norge og andre. 

 Rangering 
Medaljen rangerer som nummer 36 i rekken av offisielle norske utmerkelser.«Norske dekorasjoner», Kongehuset. Lest 8. november 2015.

 Referanser 

Kategori:Norske utmerkelser
Kategori:Olav V
Kategori:Utmerkelser etablert i 1982